**PĀRSKATS PAR AUDU CENTRU DARBU 2019. GADĀ**

2013. gada 22. oktobra Ministru kabineta noteikumu Nr. 1176 „Cilvēka audu un šūnu izmantošanas kārtība” (turpmāk Noteikumi Nr. 1176) 6.punkts paredz, ka audu centru un ieguves organizāciju atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Saskaņā ar Noteikumu Nr.1176 prasībām audu centri sagatavo gada pārskatu par iepriekšējā gada darbību un iesniedz to Aģentūrā. Gada pārskatā veic audu centra darbības uzskaiti, tai skaitā norādot iegūto, testēto, konservēto, apstrādāto, uzglabāto un izplatīto vai citādi izmantoto audu vai šūnu veidu un daudzumu, kā arī to audu un šūnu izcelsmi un galamērķi, ko paredzēts izmantot cilvēkiem. Aģentūra ir apkopojusi audu centru iesniegtos datus par izmantotajiem nereproduktīvajiem un reproduktīvajiem audiem.

**NEREPRODUKTĪVO AUDU UN ŠŪNU IZMANTOŠANA**

2019.gadā Aģentūra turpināja veikt audu centru darbības atbilstības uzraudzību saskaņā ar Noteikumu Nr. 1176 prasībām.

Vienam audu centram 2019.gadā ir anulēta 2018.gadā apturētā Audu un šūnu izmantošanas atļauja, līdz ar to 2019.gada beigās nereproduktīvo audu un šūnu izmantošanas darbības bija tiesīgi veikt 11 audu centri.

2019.gadā ir uzsākta taukaudu ieguve nolūkā nodot tos jaunieviestās terapijas zāļu starpprodukta ražošanai; kaulaudu un skrimšļaudu izmantošanas darbības nav veiktas, jo nevienam audu centram nav Audu un šūnu izmantošanas atļaujas kaulaudu un skrimšļaudu transplantātu uzglabāšanai un izlaidei pielietošanai. 2019.gadā nav veikta arī audu un šūnu ieguve vairākos audu centros, jo nav bijis pieejams audu un šūnu veidam atbilstošs klīniskā pētījuma sponsors vai zāļu un/vai aktīvo vielu ražotājs, kam nodot iegūtos audus un šūnas.

**Nereproduktīvo audu izmantošanas darbības 2019. gadā salīdzinājumā ar 2018. gadu**

**Nereproduktīvo audu izmantošana 2019. gadā pa audu veidiem**

**REPRODUKTĪVO AUDU UN ŠŪNU IZMANTOŠANA**

2019.gadā viens audu centrs ir izbeidzis savu darbību, līdz ar to asistēto reproduktīvo tehnoloģiju pakalpojumus 2019.gada beigās nodrošināja 6 audu centri, vienam no tiem ir atļauja arī olnīcu un sēklinieku audu izmantošanas darbībām.

Kopš 2016. gada ir uzglabāšanā kriokonservēts olnīcu audu paraugs vienai pacientei, citas olnīcu audu izmantošanas darbības nav bijušas. 2019.gadā ir uzsākta sēklinieku audu ieguve un kriosaglabāšana.

**Dzimumšūnu un embriju izmantošanas darbības 2019. gadā salīdzinājumā ar 2018. gadu**

**Reproduktīvo audu izmantošanas darbības 2019. gadā salīdzinājumā ar 2018. gadu**

**Reproduktīvo audu izmantošanas darbības pa audu veidiem**